PATVIRTINTA

Jonavos Jeronimo Ralio gimnazijos

direktoriaus 2022 m. vasario d.

įsakymu Nr. V1-

PRITARTA

Jonavos Jeronimo Ralio gimnazijos

tarybos 2022 m. vasario 2 d.

protokolu Nr. V5-1

**JONAVOS JERONIMO RALIO GIMNAZIJOS**

**2022 METŲ VEIKLOS PLANAS**

**I SKYRIUS**

**BENDROSIOS NUOSTATOS**

2022 m. Jonavos Jeronimo Ralio gimnazijos veiklos planas, atsižvelgus į strateginį 2022–2024 m. planą, „Kokybės krepšelio“ veiklos tobulinimo planą, švietimo būklę, bendruomenės poreikius, nustato metinius gimnazijos tikslus, uždavinius, numato priemones ir išteklius uždaviniams įgyvendinti.

Planas atliepia Valstybinės švietimo strategijos nuostatas, t. y. siekiama teikti kokybiškas švietimo paslaugas, atitinkančias nuolat kintančias visuomenės reikmes , tenkinti mokinių ugdymosi poreikius, laiduoti pagrindinio ugdymo antrosios dalies ir vidurinio išsilavinimo įgijimą, per neformalųjį švietimą, racionaliai, tikslingai naudoti švietimui skirtus išteklius.

Planas parengtas vadovaujantis Lietuvos Respublikos Švietimo įstatymu, Lietuvos pažangos strategija „Lietuva 2030“, Lietuvos Valstybine švietimo strategija 2013–2022 metams, Geros mokyklos koncepcija, Atnaujintų Bendrojo ugdymo programų gairėmis, Jonavos rajono savivaldybės strateginiu plėtros planu iki 2027 metų, gimnazijos nuostatais, kitais teisės aktais.

Planą įgyvendins gimnazijos administracija, mokytojai, kiti ugdymo procese dalyvaujantys specialistai, nepedagoginiai darbuotojai, mokiniai, tėvai, vietos bendruomenė.

Planą rengė darbo grupė, patvirtinta gimnazijos direktoriaus 2021 m. gruodžio 31 d. įsakymu Nr. V1-167 „Dėl darbo grupės gimnazijos 2022 metų veiklos planui parengti sudarymui“.

**II SKYRIUS**

**GIMNAZIJOS STRATEGINĖS NUOSTATOS**

**Vizija**

 Nuolat besimokanti, bendradarbiaujanti, kurianti inovacijomis grįstą, modernią, jaukią ir saugią mokymo(si) aplinką švietimo įstaiga, kurioje ugdomas atsakingas mokinys, sistemingai besimokantis ir siekiantis asmeninės mokymosi pažangos. Joje dirba aukštos kvalifikacijos pedagogai, nuolat tobulėjantys, formuojantys mokinio vertybines nuostatas, gebėjimus bei kompetencijas, prisiimantys asmeninę atsakomybę.

 **Misija**

 Sudaryti galimybes kiekvienam besimokančiam įgyti kompetencijų – žinių, gebėjimų ir vertybinių nuostatų. Ugdyti brandų jaunosios kartos pilietį, sugebantį mokytis visą gyvenimą ir sėkmingai integruotis į nuolat besikeičiančią visuomenę.

 **Filosofija** Teisingumas, iniciatyvumas, bendradarbiavimas, atvirumas, pagalba vienas kitam ir asmeninė atsakomybė už savo darbus.

**Strateginė kryptis – ugdymo(si) kokybės tobulinimas, stiprinant mokymą ir mokymąsi gamtos mokslų, matematikos srityse.**

**1 tikslas.** Kurti ir plėtoti STEM aplinką.

Uždaviniai:
1. Pradėti praktiškai įgyvendinti ir plėtoti STEM mokymo metodų naudojimą gamtos mokslų, matematikos pamokose.

2. Stiprinti bendradarbiavimą ir formuoti naujus partnerystės tinklus inovatyvių STEM mokymo iniciatyvų įgyvendinimui.

**2 tikslas.** Pagerinti mokymosi rezultatus, pasitelkiant ES projekto „Kokybės krepšelis“ investicines lėšas.

Uždaviniai:

1. Pritaikyti STEM pamokoms reikalingą aplinką.

2. Stiprinti mokytojų kompetencijas STEM metodu.

**3 tikslas.** Atvirumu ir pozityvia komunikacija grįstos kultūros puoselėjimas.

Uždaviniai:

1. Skatinti ir palaikyti į mokymąsi orientuotos lyderystės raišką.

2. Sveikatos priežiūros ir saugaus mikroklimato stiprinimas.

**III SKYRIUS**

**MOKYKLOS VEIKLOS TIKSLŲ IR UŽDAVINIŲ ĮGYVENDINIMAS 2021 METAIS**

Jonavos Jeronimo Ralio gimnazijos strateginis planas patvirtintas 2019 m. vasario 19 d. direktoriaus įsakymu Nr. V1-37.

Gimnazijos metinis veiklos planas patvirtintas 2021 m. vasario 8 d. direktoriaus įsakymu Nr. V1-12.

STRATEGINIS TIKSLAS. Užtikrinti veiksmingą ugdymą.

2021m. veiklos plano tikslai:

**1. Tikslas – užtikrinti kiekvieno mokinio individualios pažangos stebėjimą ir augimą, siekiant personalizuoto ir savivaldaus mokymo(si).**

Nuo 2021 m. rugsėjo mėn. kryptingai organizuotos konsultacijos gabiems ir turintiems mokymosi sunkumų mokiniams. 100 proc. įsisavintos papildomos lėšos, skirtos mokymosi praradimams dėl COVID kompensuoti. 12 mokinių, turinčių mokymosi sunkumų, nuo kovo mėn. buvo organizuotas kontaktinis ugdymas mokykloje. Sustiprintas ryšys tarp mokinio, mokytojo, tėvų, siekiant išsiaiškinti asmeninius mokinio poreikius, gebėjimus: organizuotos 2 nuotolinės Tėvų dienos, Vaiko gerovės komisijos individualūs susitikimai su mokiniais ir jų tėvais, nuotoliniai tėvų ir administracijos susitikimai. Suburtas Aktyvių tėvų klubas. Siekta įtraukti tėvus į bendras gimnazijos veiklas, kartų lankytasi Kauno r. Garliavos Jonučių progimnazijoje, respublikinėje konferencijoje „Veiksniai, darantys įtaką mokinio individualiai pažangai“.

Sistemingai taikytas individualios pažangos stebėjimo ir fiksavimo tvarkos aprašas. Visi gimnazijos mokiniai kryptingai kėlė individualius mokymosi tikslus, įvertino padarytą pažangą. Mokytojai gilino savo kompetencijas mokymuose: „Mokinio individualios pažangos stebėjimas bei brandžios asmenybės ugdymas gimnazijoje“; „Specialiosios mokymo priemonės. Jų pritaikymas, atsižvelgiant į mokinių specialiuosius ugdymo(si) poreikius“.

Mokytojų tarybos posėdyje pateikti gimnazijos vidaus veiklos kokybės įsivertinimo „Ugdymo organizavimas. Mokinio pasiekimai ir pažanga“ rezultatai. Bendruomenė įvardijo stipriuosius veiklos aspektus: bendradarbiavimą bei pagalbą vieni kitiems, mokymosi svarbos suvokimą. Ugdymo procese atsižvelgiama į mokinio savitumą, t. y. gebėjimus, polinkius. Gimnazija tinkamai parengia mokinius tolesniam mokymuisi, studijoms, mokytojai skatina mokinių savarankišką mąstymą, jaučia atsakomybę už ugdymo proceso kokybę. 70 proc. mokinių geba išsikelti mokymosi tikslus, planuoti ir organizuoti mokymąsi, įsivertinti ir apmąstyti pažangą. 90 proc. mokytojų laikosi vieningų susitarimų dėl individualios pažangos fiksavimo ir analizavimo.

Siekiant užtikrinti šio tikslo įgyvendinimą numatyta stiprinti bendruomenės gebėjimą bendradarbiauti per mokymą (si) ir komandinį darbą.

**2. Tikslas–sudaryti sąlygas visapusiškai asmenybės ūgčiai saugioje ir inovatyvioje edukacinėje aplinkoje.**

Atliktas I klasių mokinių mikroklimato tyrimas, kurio duomenimis gimnazijoje kuriama saugi aplinka, palanki mokinių ugdymui(si), t. y. 95 proc. mokinių adaptacija vyko sklandžiai, 78 proc. teigia, kad mokykloje jaučiasi saugiai, 21 proc. – nei saugiai, nei nesaugiai, 1 proc. – dažniau nesaugiai.

Siekiant išsiaiškinti gimnazijos bendruomenės nuomonę apie mokyklos inovatyvumą atliktas kiekybinis tyrimas „Inovacijomis grįstas ugdymo procesas – sėkmę lemiantis veiksnys mokyklos veikloje“. Jo metu vertintas mokinių ir tėvų požiūris į ugdymo(si) procesą parodė, kad 70 proc. respondentų mano, jog mokyklos atvirumas, bendradarbiavimas su kitomis įstaigomis gali lemti jos patrauklumą. Rengiant 2022–2024 m. strateginį gimnazijos planą buvo atsižvelgta į tyrimų rezultatus ir numatytas kryptingas inovatyvių, patyriminių metodų taikymas ugdymo procese.

Efektyviai, kryptingai ugdomos mokinių karjeros kompetencijos, siekiant sėkmingo profesijos pasirinkimo. Organizuota 18 nuotolinių renginių. II klasių mokiniai dalyvavo tęstiniame tyrime „Tikslų laboratorija”, kuriuo buvo siekiama išsiaiškinti, kaip vystosi 15–16 metų paauglių gebėjimai kelti sau ateities tikslus, juos derinti su savo pasiekimais ir nuolat besikeičiančiomis, kontrastingomis socialinės ir ekonominės aplinkos sąlygomis. Gimnazijoje vyko virtualios paskaitos „Kas geriau: profesinis ar universitetinis išsilavinimas“, „Individualaus plano sąsajos su studijų programomis“, „Išsilavinimas ir Karjera 2021“, „Karjeros kodai: prigimtys ir intelektai“. Organizuotas susirinkimas II klasių tėvams „Individualaus plano sąsajos su studijų programomis“. Vyko virtualūs susitikimai su I. Pavšukova „Karjeros perspektyvos – kas geriau studijos užsienyje ar Lietuvoje?”, profesoriumi Conor Douglas „Ypatumai, mokantis Europos ir Kanados universitetuose”, ISM rektoriumi D. Misiūnu „Karjera šiandien”, ISM lektore A. Rimkute „Karjerą planuoju AŠ!” .

Siekiant inovatyvaus ugdymo organizuotos netradicinės pamokos virtualioje erdvėje: su amerikiečiu mokytoju Oldair Arau „Virtuali kelionė po Majamį”, dorinio ugdymo pamoka – susitikimas su aktoriumi M. Repšiu, virtualus susitikimas su Gian Luca Demarco, susitikimas su aktore I. Balsyte „Pozityvumas šiandien”. Pradėjus kontaktinį ugdymą nuo rugsėjo 1 d. vyko pamoka-paskaita mokiniams su Europos parlamento nariu, Lietuvos mokslininku, prof. L. Mažyliu,  Krašto muziejaus pamoka „Mūsų praeitis – tai pamokos ateičiai”, skirtos Holokausto aukų atminimui. Gimnazijos bendruomenė dalyvavo įvairiuose projektuose: KTU organizuotame projekte „Atrakink“, tarptautiniuose jaunimo debatuose, Erasmus tarpmokyklinės strateginės partnerystės projekte Nr.2019-1-PL01KA229-065687-5 Destination:Happiness, tarptautiniame projekte „Baltų literatūros savaitė“, projekte „Action research – rašinio anglų kalba mokymas nuotoliniu būdu“, kuriame gimnazijos mokinio darbas atrinktas kaip sėkmės istorija ir patalpintas internetiniame puslapyje, respublikiniame projekte „Mokyklos – Europos Parlamento ambasadorės“ , „Sodros“ projekte „Nepamiršk parašiuto“. Gimnazistai yra VŠĮ „Lietuvos Junior Achievement” „AcceleratosX bootcamp | Challenge the Challenge“ ir kalėdinio renginio „EXPO –2021” dalyviai.

Gimnazija sudarė sąlygas gilintis į karjeros galimybes. Būsimi III–IV klasių gimnazistai kryptingiau rinkosi IUP dalykus, modulius bei pasirenkamuosius dalykus. Buvo išplėsta pasirenkamųjų dalykų pasiūla – pridedant 3-čią užsienio kalbą, kompiuterinę braižybą, kompiuterinę fiziką, kompiuterinę matematiką, Nacionalinį saugumą ir krašto gynybą. Pasiūlyti nauji lietuvių kalbos, anglų kalbos, matematikos, istorijos, biologijos, chemijos, fizikos pasirenkamųjų dalykų moduliai.

**3. Tikslas – puoselėti pilietišką, kūrybišką, sveikai ir saugiai gyvenančią bendruomenę.**

Renginių organizavimą pakoregavo pandemijos laikotarpis, todėl dalis veiklų buvo perkelta į skaitmeninę erdvę.

Pilietiškumas buvo ugdomas organizuojant akciją “Atmintis gyva, nes liudija”, sukurti virtualūs sveikinimai Vasario 16-ajai – Lietuvos nepriklausomybės paskelbimo dienai, Kovo – 11-ajai – Lietuvos nepriklausomybės atkūrimo dienai paminėti, aktyviai dalyvauta akcijoje “Iš širdies į širdį” (laiškai istorinei Lietuvos asmenybei – lietuvių raštijos pradininkui Abraomui Kulviečiui), akcija “Priimk lietuvių tradicijų iššūkį”, skirta kultūros dienai. Gimnazijos mokinės tapo laureatėmis respublikiniame krikščioniškos sakralinės muzikos konkurse.

Gimnazistų kūrybiškumas buvo matomas, organizuojant strateginį rajoninį kompiuterinių žaidimų turnyrą “RalysON”, dalyvaujant respublikinėje 7–12 kl. moksleivių dorinio ugdymo (tikybos) konferencijoje „Tikėjimas ir mokslas – du sparnai kilti į tiesą: Laimės formulė”. Grįžus į kontaktinį mokymą 2021 m. rugsėjį vyko Jonavos Jeronimo Ralio gimnazijos 100 – mečio šventė, minint Jeronimo Ralio 145 metines organizuotas žygis “Šimtmečio keliu su Jeronimu Raliu”, teatro studijos spektaklio “Atžalynas” premjera. Pravestos paskaitos Jonavos Neries pagrindinės mokyklos bei J. Vareikio progimnazijos mokiniams “Švietimo ištakos tarpukario Jonavoje ir Jonavos Jeronimo Ralio gimnazijos istorija”.

Sveikai ir saugiai gyventi mokiniai mokėsi, dalyvaudami moksleivių teisinių žinių konkurse “Temidė” (iškovota I vieta zoniniame turnyre). Sėkmingai įgyvendintas Europos Komisijos projektas „BRIDGE: vietos bendruomenių stiprinimas efektyviai kovai su smurtu lyties pagrindu artimoje aplinkoje“. Mokytojai, išklausę 16 ak. val. valandų seminarus – mokymus „Smurto lyties pagrindu prevencija mokykloje“, įgytas žinias taiko praktiškai pamokų, klasių valandėlių metu. Organizuotos paskaitos II–ų klasių mokiniams „Lyčių stereotipai“. Organizuotas virtualus protmūšis „Lyčių (ne)lygybės“. 2021 m. ŠMSM finansuojamų renginių pagal Kultūros paso programą organizavimas įgyvendintas 80 proc., Geros savijautos programa – 100 proc. Gimnazijos mokiniai dalyvavo tarptautiniuose jaunimo debatuose, Erasmus+ tarpmokyklinės strateginės partnerystės projekte Nr.2019-1-PL01KA229-065687-5 Destination: Happiness (2021 m. lapkričio mėn. projekto dalyviai iš Čekijos, Rumunijos, Lenkijos ir Graikijos lankėsi gimnazijoje ir tęsė projekto veiklas). Bendruomenė įsitraukė į  olimpinės kartos projektą „Raliada“, respublikinį projektą „WALK15“.

**Dalyvavimas renginiuose**

**Olimpiados**

Rajoninėje geografijos olimpiadoje dalyvavo ir užėmė prizines vietas: Elvija Zvicevičiūtė, Iė kl., – I vieta; Lukas Zujevas, Iė kl., – II vieta; Astijus Ivanovas, IId kl., – I vieta; Patricija Jaroščenka, IIf kl., – II vieta; Simona Grinkaitė, IIė kl., – III vieta; Emilija Makaravičiūtė, IIIė kl., – III vieta; Titas Deveikis, IVa kl., – I vieta; Andrejus Petrovas, IVė kl., – II vieta; Gvidas Patapavičius, Iė kl. III vieta. Mokinius paruošė mokytoja A. Živaitienė.

Rajoninėje istorijos olimpiadoje dalyvavo ir užėmė prizines vietas: Lukas Zujevas Iė kl., – I vieta; Monika Muznikaitė, Id kl., – II vieta; Emilis Rasiulis IIIė kl. – I vieta. Mokinius paruošė mokytoja V. Kičienė.

Rajoninėje lietuvių kalbos olimpiadoje dalyvavo ir užėmė prizines vietas: Paulina Bereišytė, IIId klasė, III vieta – paruošė mokytoja O. Bartušienė, Augusta Chlomko, Iė klasė, III vieta – paruošė mokytoja V. Budraitienė, Ula Žvikaitė, Iė klasė, II vieta – paruošė mokytoja E. Krutkevičienė.

Rajoninėje anglų kalbos olimpiadoje dalyvavo ir užėmė prizines vietas: Šatas Deividas, IIIg kl., – III vieta – paruošė mokytoja A. Karosienė; Akvilė Kiudulaitė, IIIf kl., – II vieta; Justas Žuvelis, IIė kl., – II vieta; Emilis Žvikas, IIė kl., – III vieta – mokinius paruošė mokytoja R. Gečiauskienė.

Rajoninėje rusų kalbos olimpiadoje dalyvavo ir užėmė prizinę vietą: Aleksandr Kločkov, IIIc kl., – II vieta – paruošė mokytoja R. Kaminskienė.

Rajoninėje biologijos olimpiadoje dalyvavo ir užėmė prizines vietas: Augustas Clomko, Iė kl., – I vieta, Elvija Zvicevičiūtė, Iė kl., – II vieta, Ula Žvikaitė, IIė, kl., – I vieta, Kasparas Bereišis, IIf kl., – I vieta, Paulina Bereišytė, IIId kl., – III vieta, Adomas Marčiukaitis, IVė kl., – I vieta, Goda Butaitė, IVė kl., – III vieta. Mokinius paruošė mokytoja I. Balickienė.

Rajoninėje chemijos olimpiadoje dalyvavo ir užėmė prizines vietas: Lukas Zujevas, Iė kl., – II vieta; Dominykas Petrutis, Iė kl., – III vieta; Elvija Zvicevičiūtė, Iė kl., – III vieta. Mokinius paruošė mokytoja V. Pažėraitė. Andrejus Petrovas, IV kl., – III vieta; Ula Žvikaitė, II kl., – II vieta; Emilis Žvikas, II kl., – III vieta. Mokinius paruošė mokytoja J. Jasaitienė.

Rajoninėje matematikos olimpiadoje dalyvavo ir užėmė prizines vietas: Dominykas Petrulis, Iė kl., – I vieta; Adrijus Muleronka, Iė kl., – II vieta; Kasparas Bereišis, IIIf kl., – II vieta; Mantas Krejeras, IIIė kl., – III vieta. Mokinius paruošė mokytoja R. Dranseikienė. Emilis Žvikas, IIė kl., – III vieta. Paruošė mokytoja Audronė Petrauskaitė. Simonas Jatkonis, IVd kl., – II vieta. Paruošė mokytoja Rasutė Jaruševičienė.

**Konkursai:**

Respublikiniame geografijos žinių konkurse dalyvavo ir užėmė prizines vietas: Emilija Makaravičiūtė, IIIė kl., – II vieta; Elvija Zvicevičiūtė, Iė kl., – III vieta; Astijus Ivanovas, IId kl., – III vieta; Gustas Jaskutis, IIė kl., – III vieta; Andrejus Petrovas, IVė kl., – III vieta; Simas Remeika, IVė kl., – III vieta. Mokinius paruošė mokytoja A. Živaitienė.

Respublikiniame anglų kalbos konkurse dalyvavo ir užėmė prizinę vietą: Dambrauskas Laurynas, IId kl., – II vieta. Mokinį paruošė mokytoja J. Matonienė.

Europos Sąjungos mokinių vertimo konkurso „Juvenes translatores“ nugalėtoja tapo Emilija Makravičiūtė, IIIė kl. Paruošė mokytojas J. Legas.

Europos Sąjungos mokinių vertimo konkurse „Juvenes translatores“ Gustas Paplauskas, III a. kl. buvo apdovanotas garbės raštu už tiksliausią vertimą. Paruošė mokytojas J. Legas.

**Respublikiniai renginiai:**

I klasių mokiniai dalyvavo Europos bandomajame egzamine, II–IV klasių mokiniai dalyvavo Europos egzamine. Gauti padėkos raštai.

Lietuvos bendrojo ugdymo mokyklų 9–12 klasių vaikinų komandų matematikos olimpiadoje užimta II vieta. Komandą sudarė šie mokiniai: Kasparas Bereišis IIIf kl., Lukas Zujevas Iė. kl. – mokinius paruošė R. Dranseikienė, Justas Žuvelis IIė kl. – mokytoja A. Petrauskaitė, Ernestas Mazūras IVd kl., – mokytoja R. Jaruševičienė.

Respublikiniame teisinių žinių konkurse TEMIDĖ gimnazijos komanda iškovojo I vietą Kauno apskrityje.

Mokiniai – respublikiniame krikščioniškos sakralinės muzikos konkurse tapo laureatais Mokinius paruošė mokytoja I. Kuuzeorg – Petrikonienė.

**Kiti renginiai:**

Kauno regiono mokinių verslo bendrovių mugėje gimnaziją atstovaujančios komandos veikla buvo įvertinta socialiai atsakingiausio verslo nominacija, kurią skyrė UAB ,,Scandagra” ir tarptautinė organizacija ,,Junior Chamber International (JCI) Lietuva“. Jonavoje ši gimnazisčių veikla pripažinta geriausiu metų jaunimo projektu. III kl. mokinės Ugnė Jasilionytė, Rugilė Viola Paplauskaitė, Gabrielė Mažonaitė, klasių mokines Aistė Lileikaitė, Gelmė Ivanauskaitė, Milana Grakalskytė. Mokines paruošė mokytoja R. Strumilienė.

Jungtinė I–II klasių komanda dalyvavo Globalaus švietimo savaitės organizuojamoje viktorinoje „Žmonių veikla. Padariniai. Sprendimai“. Viktorina vyko nuotoliniu būdu. Mokiniai atsakinėjo į klausimus susijusius su klimato kaita bei kitomis ekologinėmis problemomis. Per visus tris etapus mūsų mokyklos komanda užėmė 4 vietą iš 37 komandų. Mokinius paruošė mokytoja I. Balickienė.

Lietuvos mokinių astronomijos viktorinoje ,,Po žvaigždėtu dangum“ prizines vietas užėmė: Milita Mikalajūnaitė, Iė kl. – I vieta; Rūta Dailidytė, Iė kl., – II vieta. Mokines paruošė mokytoja R. Morkaitienė.

KTU Fizikos žinių šventėje nuotoliniu būdu, dalyvavo gimnazijos mokiniai Jokūbas Labanauskas, IIė kl. ir Justas Žuvelis, IIė kl. Šie mokiniai 10 klasių tarpe iškovojo I vietą. Mokinius paruošė mokytoja R. Morkaitienė.

**Projektai:**

Gimnazijos bendruomenė dalyvauja respublikiniame projekte „Mokyklos – Europos Parlamento ambasadorės“; olimpinės kartos projekte „Raliada“; respublikiniame projekte „Walk15“.

Mokytojas ekspertas J. Legas kartu su mokiniais dalyvavo projekto – Tarptautiniai jaunimo debatai pusfinalyje. R. Lamokovskienė, D. Sirtautienė kartu su gimnazistų komanda dalyvavo Erasmus+ tarpmokyklinės strateginės partnerystės projekte Nr.2019-1-PL01KA229-065687-5 Destination:Happiness. Anglų kalbos mokytoja R. Lamokovskienė, bibliotekos darbuotoja I. Gripkauskienė dalyvavo tarptautiniame projekte „Baltų literatūros savaitė“. Mokytoja A. Karosienė dalyvavo projekte „Action research – Rašinio anglų kalba mokymas nuotoliniu būdu“. Darbas atrinktas kaip sėkmės istorija ir patalpintas internetiniame puslapyje.

KTU organizuotame projekte „Atrakink“, dalyvavo IIė klasės mokinys Dominykas Petrutis ir jo šeima. Kuravo mokytoja R. Morkaitienė.

**Įstaigos įsivertinimas ir pažanga**:

**Įsivertinimo metu 2020–2021 m. m. surasti stiprieji įstaigos veiklos aspektai:**

Gimnazija tinkamai parengia mokinius tolesniam mokymuisi/studijoms.

Kryptingas karjeros planavimas. Gimnazistus konsultuoja karjeros konsultantė, kuri organizuoja įvairius mokymus, susitikimus su universitetų atstovais, kt. Abiturientų stojimai į aukštesnio lygio mokymo(si) įstaigas.

**Įsivertinimo metu 2020–2021 m. m. surasti silpnieji veiklos aspektai:**

Mokytojai panaudoja įvairius mokymo metodus ugdymo procese.

Dalyvaujant Atnaujintų bendrojo ugdymo programų tyrime, stebint pamokas suvokėme, jog turime kiek įmanoma plačiau, efektyviau taikyti aktyvius mokymo metodus, patyriminį mokymą(si). Mokykla dalyvauja "Kokybės krepšelio" projekte, kurio tikslas – ugdymo proceso ir ugdymo pasiekimų kokybės gerinimas.

**Tobulintos veiklos 2020–2021 m. m.:**

Remiantis vidaus įsivertinimo rezultatais tobulinta sritis „Mokinio pasiekimai ir pažanga“.

**Kokie pokyčiai įstaigoje įvyko (lyginant su praėjusiais metais), kai Jūs tobulinote pasirinktą veiklą?**

Efektyviai taikytas Mokinių pasiekimų ir pažangos vertinimo aprašas, mokytojai dalyvavo seminare „Mokinio individualios pažangos stebėjimas bei brandžios asmenybės ugdymas gimnazijoje“, vyko kolegiali gerosios patirties sklaida.

Pasirinkto veiklos tobulinimo poveikis įstaigos pažangai:

Mokinių pasiekimų ir pažangos vertinimo aprašas leido nustatyti mokinių pasiekimų lygį bei pažangą, išsiaiškinti kiekvieno mokinio stiprybes, ugdymosi poreikius ir kartu su mokiniu bei jo tėvais (globėjais, rūpintojais) priimti sprendimus dėl tolesnio mokymosi žingsnių, mokiniui būtinos pagalbos.

**Kokį poveikį ugdytiniams turėjo pasirinktos veiklos tobulinimas (kokį poveikį pasirinktos veiklos tobulinimas turėjo ugdytinių pažangai, kaip keitėsi pasiekimų lygmenys, kokios papildomos sąlygos sudarytos ugdytinių asmenybės ugdymui)?**

Sukurtos sąlygos stebėti individualią mokinio pažangą. Pakoreguota vidurinio ugdymo IUP forma, organizuotos įvairių dalykų papildomos konsultacijos pagal mokinių poreikius.

Mokiniai kryptingiau rinkosi įvairių dalykų konsultacijas, modulius, pasirenkamuosius dalykus. Mokinio, mokytojo ir tėvų bendradarbiavimas, analizuojant pažangos įsivertinimą, leido geriau atsižvelgti į mokinių poreikius, jų išsikeltus asmeninius tikslus.

Tyrimo metu gauta duomenų analizė parodė, kad pakito aukštesnį lygį pasiekusių mokinių procentas: 2020–2021 m. m. I–II gimnazijos klasėse jis siekė 22 proc. mokinių, 2019–2020 m. m. buvo 21 proc. III–IV gimnazijos klasėse jis išliko nepakitęs – 12 proc. tiek 2020–2021 m. m., tiek 2019–2020 m. m.

**Mokymosi rezultatai ir padarytos išvados, kokių priemonių imtasi, gerinant situaciją.**

 **II gimnazijos klasių mokinių mokymosi rezultatai pagal pasiekimų lygius:**

|  |  |
| --- | --- |
| Mokomasis dalykas | PUPP rezultatai pagal mokymosi pasiekimų lygius (proc.) |
| Nepasiekė patenkinamo lygio | Patenkinamaslygis | Pagrindinislygis | Aukštesnysislygis |
| Matematika | 37 (18 proc.) | 53 (26 proc.) | 74 (36 proc.) | 41 (20 proc.) |
| Lietuvių kalba | 7 (3 proc.) | 20 (10 proc.) | 135 (66 proc.) | 43 (21 proc.) |

**Valstybinių brandos egzaminų (VBE) rezultatai pagal pasiekimų lygius (proc.):**

| VBE | VBE pasirinkusių mokinių sk. | VBE laikiusių mokinių sk. | Mokinių įvertinimų pasiskirstymas (proc.) pagal pasiekimų lygius (balus) |
| --- | --- | --- | --- |
| Nepatenkinamas (1–15) | Patenkinamas(16–35) | Pagrindinis(36–85) | Aukštesnysis(86–100) |
| Lietuvių kalba ir literatūra | 125 | 115 | 16 (14 proc.) | 56 (45 proc.) | 39 (32 proc.) | 12 (10 proc.) |
| Anglų kalba | 113 | 109 | 5 (5 proc.) | 18 (16 proc.) | 63 (58 proc.) | 23 (21 proc.) |
| Rusų kalba | 8 | 4 | 0 (0 proc.) | 0 | 0 | 4 (100 proc.) |
| Vokiečių kalba | 2 | 0 | 0 (0 proc.) | 0 (0 proc.) | 0 (0 proc.) | 0 (0 proc.) |
| Geografija | 34 | 31 | 0 (0 proc.) | 9 (29 proc.) | 18 (58 proc.) | 4 (13 proc.) |
| Fizika | 14 | 11 | 1 (1 proc.) | 5 (45 proc.) | 6 (55 proc.) | 0 |
| Matematika | 102 | 95 | 16 (18 proc.) | 50 (53 proc.) | 21 (22 proc.) | 3 (3 proc.) |
| Istorija | 57 | 51 | 0 (0 proc.) | 17 (32 proc.) | 31 (60 proc.) | 4 (8 proc.) |
| Chemija | 14 | 8 | 2 (25 proc.) | 2 (25 proc.) | 4 (50 proc.) | 0 |
| Biologija | 51 | 46 | 2 (4 proc.) | 17 (37 proc.) | 20 (43 proc.) | 7 (16 proc.) |
| Informacinėstechnologijos | 9 | 5 | 0 (0 proc.) | 1 (20 proc.) | 3(60 proc.) | 1(20 proc.) |

Metodinėse grupėse atlikta PUPP, metinių įvertinimų, VBE rezultatų analizė. Vertinant bendrą visų valstybinių brandos egzaminų laikymo rezultatų vidurkį per 2019 – 2021 m. Jonavos Jeronimo Ralio gimnazijoje mokiniai aukštą vidurkį pasiekia, laikant anglų kalbos VBE, žemiausia vidurkio tendencija stebima matematikos VBE rezultatų suvestinėje. Stabilūs rodikliai išlieka biologijos ir geografijos VBE, nemažas kritimas stebimas chemijos ir fizikos VBE suvestinėse. Istorijos valstybinio brandos egzamino rezultatų vidurkis pakankamai aukštas, stabilus. 2021m. rugsėjo–spalio mėn. vykusiuose pasitarimuose priimtas sprendimas kasmet organizuoti I gimnazijos klasių visų dalykų diagnostinius testus, taip pat numatyta kasmet, mokslo metų pabaigoje, organizuoti kiekvieno dalyko baigiamąjį metinį atsiskaitymą. Gimnazija pasirašė sutartį su NŠA ir Jonavos rajono savivaldybės administracija dėl dalyvavimo ES projekte „Kokybės krepšelis“, kuris bus orientuotas į probleminius gamtos mokslų ir matematikos pasiekimus bei parengtas STEM projekto įgyvendinimas 2022–2023 m.

**PAGRINDINĮ IŠSILAVINIMĄ ĮGIJUSIŲ ASMENŲ SKAIČIAUS PASISKIRSTYMAS PAGAL TOLESNĘ VEIKLĄ**

|  |  |  |  |
| --- | --- | --- | --- |
| Mokykla | **2021 m. įgijusių pagrindinį išsilavinimą skaičius.****Iš jų:** (3+4+5+6+7) | tais pačiais metais | Pastabos |
| tęsia mokymąsi III–ioje gimnazijos klasėje | mokosi profesinio mokymo įstaigoje  | nesimoko, bet įsidarbino | nesimoko ir nedirba | kita (pvz. tolimesnė veikla nežinoma) |
| 1 | 2 | 3 | 4 | 5 | 6 | 7 | 8 |
| Jonavos Jeronimo Ralio gimnazija | **206** | 193 | 9 |  | 2 |  | 2 mokiniai tęsia mokslą kitose gimnazijose. |

**VIDURINĮ IŠSILAVINIMĄ ĮGIJUSIŲ ASMENŲ SKAIČIAUS PASISKIRSTYMAS PAGAL TOLESNĘ VEIKLĄ**

|  |  |  |  |
| --- | --- | --- | --- |
| Mokykla | **2021 m. įgijusių vidurinį išsilavinimą skaičius.****Iš jų:** (3+4+5+6+7+8) | tais pačiais metais | Pastabos |
| įstojo į Lietuvos ar užsienio universitetą | įstojo į kolegiją | mokosi profesinio mokymo įstaigoje  | nesimoko, bet įsidarbino | nesimoko ir nedirba | kita (pvz. tolimesnė veikla nežinoma) |
| 1 | 2 | 3 | 4 | 5 | 6 | 7 | 8 | 9 |
| Jonavos Jeronimo Ralio gimnazija | **128** | 55 | 16 | 13 | 34 | 10 |  | Skiltyje nesimoko, bet įsidarbino, įtraukti tie, kurie tarnauja kariuomenėje – 13 |

**MOKINIŲ METINIŲ ĮVERTINIMŲ REZULTATAI 2020–2021 MOKSLO METAIS**

|  |  |  |
| --- | --- | --- |
| **II gimn.** klasės mokinių skaičius\*  | Ugdymo dalykai  | Mokinių skaičiaus pasiskirstymas pagal mokymosi pasiekimų lygius |
| Aukštesnysis lygis(9–10 balų) | Pagrindinis Lygis(6–8 balai) | Patenkinamas lygis(4–5 balai) | Nepatenkinamas lygis(1–3 balai) |
| **206** | Lietuvių kalba ir literatūra | 47 | 126 | 33 |  |
| **206** | Matematika | 38 | 103 | 61 | 4 |
| **618** | Gamtos mokslai (biologija, chemija, fizika) | 182 | 325 | 111 |  |

\* mokinių skaičius mokslo metų pabaigoje be mokinių, turinčių didelių ir labai didelių spec. ugdymosi poreikių

|  |  |  |
| --- | --- | --- |
| **IV gimn.** klasės mokinių skaičius\*  | Ugdymo dalykai | Mokinių skaičiaus pasiskirstymas pagal mokymosi pasiekimų lygius |
| Aukštesnysis lygis(9–10 balų) | Pagrindinis Lygis(6–8 balai) | Patenkinamas lygis(4–5 balai) | Nepatenkinamas lygis(1–3 balai) |
| **128** | Lietuvių kalba ir literatūra | 19 | 77 | 31 |  |
| 128 | Matematika | 10 | 58 | 54 | 6 |
| 171 | Gamtos mokslai (biologija, chemija, fizika) | 74 | 64 | 32 | 1 |

\* mokinių skaičius mokslo metų pabaigoje be mokinių, turinčių didelių ir labai didelių spec. ugdymosi poreikių

**PRALEISTŲ PAMOKŲ SKAIČIUS PER 2020–2021 MOKSLO METUS**

|  |  |  |  |
| --- | --- | --- | --- |
| **I–II gimn.** kl. mokinių skaičius | Praleistų pamokų skaičius(iš viso) | Praleistų ir pateisintų pamokų skaičius  | iš jų: |
| praleistų ir pateisintų pamokų dėl ligos ar kitų sveikatos problemų skaičius |
| 382 | 18153 | 12351 | 12214 |

|  |  |  |  |
| --- | --- | --- | --- |
| **III–IV gimn. kl.**mokinių skaičius | Praleistų pamokų skaičius(iš viso) | Praleistų ir pateisintų pamokų skaičius  | iš jų: |
| praleistų ir pateisintų pamokų dėl ligos ar kitų sveikatos problemų skaičius |
| 298 | 18629 | 11302 | 11187 |

**SSGG ANALIZĖ**

|  |  |
| --- | --- |
| **STIPRYBĖS*** Mokytojai organizuoja ugdymo procesą, atsižvelgdami į mokinių gebėjimus, poreikius, asmenines kompetencijas.
* Dėstoma medžiaga pamokų metu siejama su kitais mokomaisiais dalykais.
* Aukštas, nuolat tobulinamas gimnazijos mokytojų dalykinis profesionalumas, toliau gilinamos asmeninės kompetencijos.
* Aktyvus įstaigos tradicijų, tapatumo, kultūros puoselėjimas įvairių formų dėka.
* Kryptinga karjeros planavimo pagalba gimnazistams.
* Palankus gimnazijos mikroklimatas, kuria saugios, patikimos, atviros įstaigos įvaizdį. Ją renkasi vis daugiau mokinių.
* Geri olimpiadų, konkursų, VBE rezultatai.
* Gimnazijoje siūlomos ugdymo programos tenkina mokinių poreikius, skatina jų mokymo(-si) motyvaciją.
 | **SILPNYBĖS*** Mažas tėvų įsitraukimas į skirtingas gimnazijos bendruomenės organizuojamas veiklas.
* Tobulintina pamokos vadyba, bendravimo kultūra, mokinių pažangos stebėsena.
* Nepakankamas dėmesys kiekvieno mokinio daromai pažangai.
* Kai kurie mokiniai, jų tėvai neišnaudoja gimnazijoje siūlomos pedagoginės, psichologinės, socialinės pagalbos, atsisako specialistų organizuojamų konsultacijų.
* Nepakankamas gimnazijos vidaus veiklos įsivertinimo išvadų panaudojimas planavimo procesuose.
* Nepakankamas mokytojų pasirengimas darbui su skaitmeninėmis priemonėmis ir jų panaudojimu pamokoje.
 |
| **GALIMYBĖS*** Stiprinti ugdymo kokybę, tobulinant pamokos organizavimą.
* Mokėjimo mokyti(-is) kompetencijos nuoseklus formavimas.
* Taikant skirtingas ugdymo strategijas, tarpdalykinę integraciją, bendradarbiavimą, skatinti aukštesnę mokinių mokymosi motyvaciją, gamtamokslius, matematinius gebėjimus.
* Aktyvesnis tėvų į(si)traukimas į formalų ir neformalų ugdymą.
* Partnerystės sutarčių sudarymas su skirtingomis švietimo, verslo įstaigomis.
* Gero, emocinio mikroklimato stiprinimas gimnazijoje ir jo monitoringas.
 | **GRĖSMĖS*** Švietimo politikos nestabilumas.
* Mokinių socialinio elgesio neigiami pokyčiai.
* Mažėjantis vaikų skaičius progimnazijose ir pagrindinėse mokyklose.
* Ekstremalios situacijos šalyje (karantinas).
 |

**VEIKLOS PLANAS 2022 M.**

1. **TIKSLAS: Gerinti mokinių pasiekimus, stiprinant gamtos mokslų ir matematikos mokymą ir mokymąsi.**

| **Uždavinys** | **Priemonė** | **Data** | **Vykdytojai** | **Siekiamo rezultato (kiekybiniai ir/ar kokybiniai)kriterijai** |
| --- | --- | --- | --- | --- |
| 1.1. Kurti STEM aplinkas ir panaudoti jas ugdymui(si). | 1.1.1. Parengti STEM planą, bendradarbiaujant su STEM kryptį įgyvendinusia mokykla. | 2022 m. IV ketvirtis | AdministracijaDarbo grupėMokytojai | Organizuoti 3 susitikimus su STEM mokyklos atstovais. Parengti STEM planą.Numatytos veiklos bus susijusios su STEM mokymo metodų naudojimu gamtos mokslų ir matematikos ugdyme. Mokykloje bus organizuojamos konferencijos, idėjų mugės, pasitarimai skirti STEM dalykų ugdymui ir gerosios patirties sklaidai.Matoma mokinių pažanga šių dalykų pusmečių / metiniuose įvertinimuose 3 proc. |
| 1.1.2. Vykdyti metodinių grupių apskrito stalo diskusijas apie STEM plano įgyvendinimą. | 2022 m. II ketvirtis – 2 susitikimai2022 IV ketvirtis – 2 susitikimai | AdministracijaMetodinių grupių nariai | Įvyks 4 susitikimai, kurių diskusijose dalyvaus 100 proc. mokytojų.Remiantis gauta informacija bus tobulinamos mokymo praktikos, technikos organizuojant veiklas susijusias su STEM. |
| 1.1.3. Kas ketvirtį organizuoti parengto STEM plano stebėseną, įgyvendinant jį ugdymo procese. | 2022 m. II ketvirtis – 2 susitikimai2022 IV ketvirtis – 2 susitikimai | AdministracijaMetodinių grupių nariai | Vyks 4 metodinių grupių susirinkimai, skirti diskusijoms. Juose dalyvaus 100 proc. mokytojų, kurie dalinsis savo gerąją patirtimi įgyvendinant STEM veiklas, tarpdalykinius projektus. |
| 1.1.4. Naujo ugdymo turinio kūrimas | 2022 m. III ketvirtis | AdministracijaMokytojai | Išplėsta STEM srities dalykų modulių ir neformaliojo ugdymo programų pasiūla VUP klasėse. Numatomas mokinių, pasirinkusių šiuos modulius ir programas, skaičiaus augimas. 1 proc. didės mokinių, besirenkančių gamtos mokslų ir matematikos studijų kryptis, skaičius. |
| 1.1.5. Individualių ugdymo planų atnaujinimas | 2022 m.  | AdministracijaMokytojai | Integruotų dalykų programų pasiūla. Pasiūlius integruotas dalykų programas ir sumažinus minimalų mokinių skaičių grupėse (mažiau negu 12), pagerės individualizuoto ugdymo galimybės. |
| 1.1.6. Atnaujinti STEM ugdymo srities mokymosi bazę. | 2022 m. III ketvirtis | AdministracijaMokytojai | Chemijos laboratorija aprūpinta visomis medžiagomis ir priemonėmis, kurios yra naudojamos pagal chemijos pagrindinio ir vidurinio ugdymo programas.Atnaujintas 15 darbo vietų mokiniams fizikos kabinetas.Įrengta 30 darbo vietų mokiniams biologijos laboratorija.Įrengtas 30 darbo vietų mokiniams specializuotas matematikos kabinetas. |
| 1.1.7. Atnaujinti ir pritaikyti netradicinę edukacinę erdvę STEM integruotų dalykų mokymui, projektų pristatymams. | 2022 m. IV ketvirtis | AdministracijaMokytojai | Įrengta netradicinė edukacinė erdvė su 20 darbo vietų mokiniams STEM integruotų dalykų mokymui. |

**2. TIKSLAS: Pagerinti mokymosi rezultatus, pasitelkiant ES projekto „Kokybės krepšelis“ investicines lėšas.**

| **Uždavinys** | **Priemonė** | **Data** | **Vykdytojai** | **Siekiamo rezultato (kiekybiniai ir/ar kokybiniai)kriterijai** |
| --- | --- | --- | --- | --- |
| 2.1. Pradėti praktiškai įgyvendinti ir plėtoti STEM mokymo metodų naudojimą gamtos mokslų, matematikos pamokose. | 2.1.1. Vykdyti praktikos darbuschemijos laboratorijoje. | 2022 m. III ketvirtis – 4 laboratoriniai2022 m. IV ketvirtis – 11 laboratorinių | Chemijos mokytojai | 2022–2023 m. m. II gimnazijos klasių gamtos mokslų I pusmečio įvertinimų vidurkis išaugs 3 proc. lyginant su 2021–2022 m. m. I gimnazijos klasių I pusmečio įvertinimų vidurkiu.STEM dalykų pamokose teorija bus siejama su praktika, pamokos grindžiamos stebėjimu ir eksperimentais, skatinamas mokinių tarpusavio bendradarbiavimas, probleminis mąstymas ir kūrybiškumas. Gerės mokinių pažanga ir pasiekimai. |
| 2.1.2. Vykdyti praktikos darbus fizikos laboratorijoje. | 2022 m. III ketvirtis – 8 laboratoriniai2022 m. IV ketvirtis – 18 laboratorinių | Fizikos mokytojai |
| 2.1.3. Vykdyti praktikos darbus biologijos laboratorijoje. | 2022 m. III ketvirtis – 9 praktikumai2022 m. IV ketvirtis – 34 praktikumai | Biologijos mokytojai |
| 2.1.4. Integruotų gamtos mokslų, matematikos, IT pamokų vedimas. | 2022 m. | Gamtos mokslų, matematikos, IT mokytojai | Bus praplečiamas ugdymo turinys neįprastos veiklos formomis; skatinamas mokinių bendravimas ir bendradarbiavimas; bus integruojamos kelių dalykų temos į vieną. Kils mokinių mokymosi motyvacija, gerės jų asmeninė pažanga ir pasiekimai. |
| 2.1.5. Vykdyti praktikumus specializuotame matematikos kabinete ir už jo ribų. | 2022 m. III ketvirtis – 1 praktikumas | Matematikos mokytojai | 2022–2023 m. m. II gimnazijos klasių matematikos I pusmečio įvertinimų vidurkis išaugs 2 proc. lyginant su 2021–2022 m. m. I gimnazijos klasių I pusmečio įvertinimų vidurkiu. |
| 2.1.6. Matematikos mokytojų dalyvavimas Jonavos rajono savivaldybės „Lyderių laikas 3“ pokyčių projekte. | 2022 m. | AdministracijaMatematikos mokytojai |
|  | 2.1.7. Organizuoti susitikimus – mokymus STEM tematika su lektoriais iš universitetų / kolegijų / STEM mokyklų | 2022 m. III ketvirtis – 1 susitikimas II klasių srautui2022 m. IV ketvirtis – 1 susitikimas I klasių srautui, 1 susitikimas II klasių srautui, 1 susitikimas III klasių srautui | AdministracijaMokytojai | Kiekvieną mėnesį mokiniams vyks 1 susitikimasMokiniai susipažins su STEM krypties profesijomis, bus organizuojami susitikimai su šių profesijų atstovais, kviečiami buvę mokyklos mokiniai, pasirinkę STEM krypties profesijas.Kils mokinių mokymosi motyvacija, gerės jų asmeninė pažanga ir pasiekimai. |
| 2.1.8. Organizuoti netradicinę dieną gimnazijoje „Kūrybinės laboratorijos“. | 2022 m. II ketvirtis – 1 netradicinė diena;2022 m. IV ketvirtis – 1 netradicinė diena; | AdministracijaMokytojai | Organizuojamos 3 netradicinės dienos I–III klasių mokiniams, kurių metu vyks veiklos, susijusios su STEM įgyvendinimu. Mokiniai stebės eksperimentus, klausysis paskaitų, atliks praktines užduotis.Kils mokinių mokymosi motyvacija, gerės jų asmeninė pažanga ir pasiekimai, stiprės susidomėjimas gamtos mokslais. |
| 2.2. Stiprinti mokytojų kompetencijas STEM metodu. | 2.2.1. Dalyvauti seminaruose, kursuose, mokymuose. | 2022 m.  | AdministracijaMokytojai | 80 proc. mokytojų dalyvaus seminaruose, įgis reikiamų žinių, gebėjimų ir kompetencijų.Mokytojai patobulins dalykines kompetencijas planuodami ir integruodami ugdymo turinį, naudosis naujomis IKT mokymo(si) priemonėmis.Ugdymo procesas bus šiuolaikiškas, mokiniams įdomus ir naudingas. |
| 2.2.2. Įgyvendinti 4 tęstinius tarpdalykinius projektus, skirtus dirbtiniam intelektui, tvariai energijai, pažintinio tako kūrimui, kūrybinei – edukacinei ekspedicijai. | 2022 m. | AdministracijaMokytojai | Per metus įgyvendinti 4 integruoti STEM ir kitų mokomųjų dalykų projektai I–III klasėse. Projektų metu sukurti 4 galutiniai produktai bus naudojami, ir pasibaigus projektams, mokomosioms patyriminėms veikloms organizuoti.Stiprės tarpdalykinė integracija, bus ugdomas kritinis, kūrybinis, patyriminis mokymas(is), stiprės mokinių socialiniai įgūdžiai ir atsakomybė. |
| 2.2.3. Kolegialus pamokų stebėjimas, vertinant jų kokybę ir dalinimasis gerąja patirtimi. | 2022 m. | AdministracijaMetodinės grupės | 50 proc. mokytojų dalyvaus kolegų pamokų, orientuotų į aktyviųjų mokymo metodų taikymą, stebėjime ir vertinime.  |
|  | 2.2.4. Tiksliųjų ir gamtos mokslų metodinių grupių bendras metodinis pasitarimas „STEM mokymo metodų naudojimas gamtos mokslų ir matematikos ugdyme” | 2022 m. vasario mėn. | Matematikos ir gamtos mokslų mokytojai | Bus praplečiamas ugdymo turinys neįprastos veiklos formomis; skatinamas mokinių bendravimas ir bendradarbiavimas; bus integruojamos kelių dalykų temos į vieną. Kils mokinių mokymosi motyvacija, gerės jų asmeninė pažanga ir pasiekimai. |
|  | 2.2.5. Metodinis pasitarimas „Mokinio motyvacijos ir kompetencijos mokytis matematikos stiprinančios veiklos .“ | 2022 m. balandžio mėn. | Matematikos mokytojai |

**3. TIKSLAS: Atvirumu ir pozityvia komunikacija grįstos kultūros puoselėjimas.**

| **Uždavinys** | **Priemonė** | **Data** | **Vykdytojai** | **Siekiamo rezultato (kiekybiniai ir/ar kokybiniai)kriterijai** |
| --- | --- | --- | --- | --- |
| 3.1. Skatinti ir palaikyti į mokymąsi orientuotos lyderystės raišką | 3.1.1. Organizuoti karjeros galimybių pasirinkimo renginius kartu su įsteigtu Alumnų klubu | 2022 m. IV ketvirtis – 1 susitikimas II klasių srautui, 1 susitikimas III klasių srautui. | AdministracijaMokytojaiTėvai | 2021 m. 28 proc. abiturientų rinkosi tiksliųjų mokslų studijas (biomediciną, fizinius mokslus, technologijų mokslus). 2022 m. padidės stojančiųjų skaičius į tiksliųjų mokslų studijas 1 proc.Mokiniai susipažins su STEM krypties profesijomis, bus organizuojami susitikimai su šių profesijų atstovais, kviečiami buvę mokyklos mokiniai, pasirinkę STEM krypties profesijas.Kils mokinių mokymosi motyvacija, gerės jų asmeninė pažanga ir pasiekimai. |
| 3.1.2. Integruotas kūrybinis projektas “Ralio NAKTIS 2022” | 2022 m. sausio mėn. | Daiva SirtautienėMokinių taryba | Stiprinamos mokinių asmeninės ir socialinės kompetencijos, kurios padės geriau pažinti save, atsiskleisti, įgyti pasitikėjimo savimi ir draugais.Renginyje dalyvaus 20 proc. mokinių. |
| 3.1.3. Gamtamokslių ir matematikos mokytojų dalyvavimas nacionalinio atnaujinto ugdymo turinio programų tyrime. | 2022 m.  | AdministracijaGamtos mokslų ir matematikos mokytojai | STEM pamokose, pilotuojant atnaujinto ugdymo turinio programas, bus naudojami patyriminiai mokymo metodai keliantys mokinių mokymosi motyvaciją. |
| 3.1.4. Respublikinė dorinio ugdymo konferencija „Tikėjimas ir mokslas – du sparnai kilti į tiesą. Lietuvos Katalikų Bažnyčios kronika“ | 2022 m. kovo mėn. | Inga Kuuzeorg-Petrikonienė | Mokytojai gebės kūrybingai pritaikyti savo žinias ir patirtį, kurdami metodines priemones bei skatindami mokinių mokymąsi, kūrybiškumą.Gerės bendravimas ir bendradarbiavimas tarp bendruomenės narių, kitų ugdymo įstaigų. Stiprinamos moksleivių vertybinės ir savivaldaus mokymo(si) nuostatos.Gimnazijoje bus organizuojami renginiai atliepiantys visos bendruomenės lūkesčius, formuojantys įstaigos tapatumą. |
| 3.1.5. Rajono bendrojo ugdymo įstaigų 5–12 klasių mokinių kūrybinių darbų konkursas “Žemei reikia draugo” skirtas Pasaulinei Žemės dienai | 2022 m. kovo 17 d. | Idilija BalickienėLina SmailytėEugenijus Leonavičius |
| 3.1.6. Rajono bendrojo ugdymo įstaigų 7–8 klasių mokinių konkursas “Mokomės gamtoje ir iš gamtos” | 2022 m. balandžio mėn. | Gamtos mokslų mokytojai |
| 3.1.7. Pasaulinė geografinių renginių fiesta – Geografijos naktis 2022 | 2022 m. balandžio 1 d. | Aušrinė Živaitienė  |
| 3.1.8. Rajono ugdymo įstaigų moksleivių integruotas dorinio ugdymo ir geografijos protmūšis „Čia Lietuva, čia lietūs lyja“ | 2022 m. kovo mėn. 24 d.2022 m. gegužės mėn. 11 d. | Inga Kuuzeorg-PetrikonienėAušrinė Živaitienė |
| 3.1.9. Rajono ugdymo įstaigų konferencija „Kartu mes galime daug“, skirta Savanorystės ir Jaunimo metams paminėti | 2022 m. gruodžio mėn. | Inga Kuuzeorg-PetrikonienėEgidijus Živaitis |
| 3.1.10. Renginys skirtas Lietuvių kalbos dienoms. Literatūros, istorijos ir pilietiškumo integruota pamoka ,,Lietuvos istorijos patirtys’’. | 2022 m. balandžio mėn. | Lietuvių kalbos mokytojos |
|  | 3.1.11. Projektas ,,Mažoji kelionė knygų puslapiais’’, skirta P. Skorinos metams. | 2022 m. gegužės mėn. | Lietuvių kalbos mokytojos |
|  | 3.1.12. Europos savaitė mokykloje | 2022 m. gegužės 3–9 d. | Aušrinė Živaitienė |
| 3.1.13. Parengti mokinius, dalyvauti dalykinėse olimpiadose, konkursuose, viktorinose ir kt. | Visus metus | Mokytojai | Mokiniai dalyvaus vykdomuose respublikiniuose, miesto, mokyklos konkursuose, olimpiadose, edukaciniuose praktiniuose užsiėmimuose. |
| 3.2. Stiprinti bendradarbiavimą ir formuoti naujus partnerystės tinklus inovatyvių STEM mokymo iniciatyvų įgyvendinimui. | 3.2.1. Įgyvendinti projektą „Kurkime gimnaziją kartu“ | 2022 m. II ketvirtis – 1 renginys2022 m. III ketvirtis – 1 renginys2022 m. IV  | AdministracijaMokytojai | Mokiniams bus organizuojami 3 renginiai kartu su tėvais ir Alumnų klubo nariais.Stiprės bendruomenės tarpusavio bendradarbiavimas. Didės tėvų įtraukimas į skirtingas gimnazijoje organizuojamas veiklas. |
| 3.2.2. Ieškoti naujų socialinių partnerių ir pasirašyti bendradarbiavimo sutartis, pvz. Kauno kolegijos Technologijų fakulteto Pramonės inžinerijos ir robotikos katedra. | 2022 m. | AdministracijaMokytojai | Kurti atviros, šiuolaikiškos, bendradarbiaujančios gimnazijos įvaizdį, įtraukiant naujus socialinius partnerius. |
| 3.2.3. Organizuoti veiklas su bendradarbiavimo sutartis pasirašytomis institucijomis. | 2022 m. IV ketvirtis – 2 susitikimai | AdministracijaMokytojai | Stiprinti gimnazijos ryšius su socialiniais partneriais, įtraukti mokinius į skirtingas veiklas – paskaitas, praktikumus universitetų laboratorijose, kt. |
| 3.2.4. Tolerancijos ir Europos Sąjungos informacinis centras: veikla, kūrimas, raiška. | 2022 m. | Egidijus ŽivaitisAušrinė ŽivaitienėIrena Gripkauskienė | Skirtingų veiklų, užsiėmimų, renginių metu ugdyti mokinių tolerantiškumą, pagarbą kalbai, kultūrai, etninėms vertybėms, teikti informaciją apie Europos Sąjungą, organizuoti susitikimus, parodas, konkursus, kitas veiklas Europos Sąjungos temomis. |
| 3.2.5. Įgyvendinti projektą „Life of Jewish communities in a mid war period“ (The Olga Lengyel Institute for Holocaust Studies and Human Rights) | 2022 m. | Egidijus ŽivaitisAušrinė Živaitienė | Tarptautinių ryšių užmezgimas.Gimnazijos bendruomenės dalyvavimas projekte, ugdant toleranciją, pagarbą istorinei atminčiai. |
| 3.2.6. Sudaryti atviras sąlygas Jonavos mokyklų mokytojams naudotis STEM ugdymui skirtomis laboratorijomis. | 2022 m. IV ketvirtis | AdministracijaMokytojai | Kurti atviros, šiuolaikiškos, bendradarbiaujančios gimnazijos įvaizdį, sudarant sąlygas Jonavos mokyklų mokytojams naudotis STEM ugdymui skirtomis laboratorijomis. |
| 3.2.7. Organizuoti mokomąsias, edukacines ekskursijas į gamtą, įmones, verslo centrus, universitetus, kitas mokyklas ir kt.  | Visus metus | Mokytojai | Mokinių tiriamoji veikla bus organizuojama gamtoje, muziejuose, parodose, įmonėse, mokslinėse laboratorijose ir pan. |
| 3.2.8. Pateikti informaciją apie gimnazijos STEM veiklą ir jos kokybę mokyklos bendruomenei, partneriams, visuomenei. | Visus metus | Mokytojai | Mokyklos svetainėje atskirai sukurtoje paskyroje bus pateikiama išsami informacija apie STEM mokslus ir ugdymą. Informacija bus skelbiama ir mokyklos Facebook socialinėje paskyroje. |
| 3.2.9. Dalyvavimauti tarptautiniame E-Twinning projekte ”Special days with my special friend” | 2022 m. sausio 13 d.2022 m. gegužės 31 d. | Anglų kalbos mokytojos Auksuolė Karosienė, Ina Parėdnienė | Tarptautinių ryšių užmezgimas. Gerosios patirties sklaida apie įtraukųjį ugdymą per užsienio mokyklų praktinius pavyzdžius.  |
| 3.2.10. Sveikatos programos įgyvendinimasSveikatos ir lytiškumo ugdymo bei rengimo šeimai programos algoritmo taikymas:- Teminės ir tikslinės paskaitos I–III kl. mokiniams;- Integruotos dorinio ugdymo-klasės valandėlės „Jie ir jos“, „Pažink save“ - Geros savijautos programos įgyvendinimas. | Visus metus | MokytojaiVisuomenės sveikatos specialistė | Stiprės mokinių ir kitų mokyklos bendruomenės narių fizinė, protinė, dvasinė sveikata, įgis sveikatos žinių bei formuosis sveikos gyvensenos įgūdžiai. |

**LAUKIAMAS REZULTATAS:**

1. Sėkmingas STEM plano parengimas, koordinuojant jo įgyvendinimą ugdymo procese. Numatytos veiklos bus susijusios su STEM mokymo metodų naudojimu gamtos mokslų ir matematikos ugdyme. Mokykloje bus organizuojamos konferencijos, idėjų mugės, pasitarimai skirti STEM dalykų ugdymui ir gerosios patirties sklaidai. Matoma mokinių pažanga šių dalykų pusmečių / metiniuose įvertinimuose 3 proc.
2. 80 proc. mokytojų dalyvaus integruotose veiklose. Kūrybiškas turimos patirties ir žinių pasidalijimas su kolegomis skatins atvirumą pokyčiams. STEM dalykų pamokose teorija bus siejama su praktika, pamokos grindžiamos stebėjimu ir eksperimentais, skatinamas mokinių tarpusavio bendradarbiavimas, probleminis mąstymas ir kūrybiškumas. Gerės mokinių pažanga ir pasiekimai.
3. 2021 m. 28 proc. abiturientų rinksis tiksliųjų mokslų studijas (biomediciną, fizinius mokslus, technologijų mokslus). 2022 m. padidės stojančiųjų skaičius į tiksliųjų mokslų studijas 1 proc. Mokiniai susipažins su STEM krypties profesijomis, bus organizuojami susitikimai su šių profesijų atstovais, kviečiami buvę mokyklos mokiniai, pasirinkę STEM krypties profesijas. Kils mokinių mokymosi motyvacija, gerės jų asmeninė pažanga ir pasiekimai.
4. Kurti atviros, šiuolaikiškos, bendradarbiaujančios gimnazijos įvaizdį, įtraukiant naujus socialinius partnerius, Jonavos mokyklų mokytojus, mokinius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_